cyanic-selkie/wikianc huggingface dataset:
מריה טקאוצ'י
קריירה
עד ספטמבר 2014 הוציאה לשווקים בסך הכל 12 אלבומי אולפן, 42 סינגלים, מספר אלבומי אוסף ואלבום אחד עם הקלטה של הופעה חיה משנת 2000. נכון ל-2009 ההערכה הייתה שהיא מכרה עד אז בסביבות 16 מיליון אלבומים וסינגלים. אלבומה "Impressions" מכר מעל ל-3 מיליון עותקים ביפן בלבד, והפך לאלבום הנמכר ביותר שלה.
סכין שוחות-לחימה סימן 3
ייצור
סכינים אלו יוצרו אך ורק בין השנים מרץ 1943 ואוגוסט 1944, תקופת הייצור הקצרה ביותר של סכין צבאית אמריקנית, לאחר מכן החל ייצור של דגם סימן 4, המרה של סימן 3 לכידון באמצעות החלפת השמורה לשמורה עם טבעת לקנה ומתפסים בניצב.
דניאל ברטוני
נבחרת ארגנטינה
ברטוני ערך את הופעת הבכורה שלו בנבחרת ארגנטינה ב-1974, תחת המאמן ססאר לואיס מנוטי, בגיל 19 בלבד. הוא חזר לסגל שנתיים אחר כך, ושנת השיא שלו בנבחרת הייתה 1977. באותה שנה, במסגרת הכנותיה של הנבחרת למונדיאל 1978 אותו אירחה, פתח ברטוני בשבעה משחקים וכבש בהם שבעה שערים. משחק השיא שלו היה ב-27 בפברואר של אותה שנה, במשחק ידידות מול באצטדיון הבונבוניירה, ובו כבש שלושער עוד במחצית הראשונה, בדרך לניצחון 5-1. במשחק זה ערך דייגו מראדונה בן ה-16 את הופעת הבכורה שלו במדי הנבחרת.
הלן אדמונדסון
ביוגרפיה
אדמונדסון כתבה שני סרטים קצרים לטלוויזיה "יום אחד (One Day) עבור BBC Two ו"סטלה" (Stella) עבור ערוץ 4. עיבודה ל"המסע אל החוץ" מאת וירג'יניה וולף שודר ברדיו BBC Radio 4 ב-2006. היא גם לקחה חלק בפרויקט "שישים ושש" (Sixty Six) בתיאטרון בוש בשנת 2011, שם כתבה יצירה המבוססת על פרק מתרגום המלך ג'יימס. ב-2007 התחיל התיאטרון המלכותי הלאומי לעבוד על המחזמר "הסנוניות והאמזונות" (Swallows and Amazons), עיבוד של אדמונדסון ושל ניל הנון לספר בשם זה מאת ארתור רנסום. הצגת הבכורה התקיימה ב-1 בדצמבר 2010 ב Bristol Old Vic והציגה בתיאטרון וודויל בוסט אנד החל מ-15 בדצמבר 2011 ואחר-כך יצאה לסיבוב הופעות ברחבי בריטניה בין ינואר למאי 2012.
הפארק הלאומי אוג'ונג קולון
גאוגרפיה, גאולוגיה ואקלים
אוג'ונג קולון, האי פאנאיטאן והר הונג'ה הם חלק ממערכת הרים שנוצרה בתור השלישון על גבי מדף סונדה הקדום יותר. אוג'ונג קולון והר הונג'ה היו הקצה הדרומי של שלוחת הרי בוקיט באריסאן בסומטרה במהלך הפלייסטוקן, ובעקבות היווצרות מצר סונדה הם נפרדו מסומטרה. הקרקע במזרח ובמרכז הפארק מורכבת מתצורות אבן גיר שנוצרו במיוקן, מאבן חול בדרום וממשקעי סחף בצפון הפארק. בצפון-מערב הפארק נמצאים מחשופי ברקציה. מאסיף הר פאיונג שבמערב הפארק נוצר במהלך המיוקן, והאי פאנאיטאן הוא אי וולקני שנוצר גם כן במיוקן.
גילה משולם
קורות חיים
בני הזוג פעלו יחדיו עד לסגירת המשרד בראשית העשור השני של המאה ה-21 ופטירתו של ברוך משולם. לבני הזוג משולם שני ילדים, שישה נכדים ושני נינים.
ברייסון טילר
ברייסון דג'ואן טילר (באנגלית: Bryson Djuan Tiller; נולד ב-2 בינואר 1993) הוא זמר, ראפר ופזמונאי אמריקאי.
כרמא
הופעת הכרמא
הכרמא מופיעה לראשונה במסגד הגדול של דמשק, שבנייתו הושלמה ב-715 לספירה על ידי החליף וליד הראשון. בתיאור בניית המסגד של אבן עסאכר, מתואר כי עלות בניית הכרמא עלתה 70,000 דינרים, שמינית מעלות הקמת המסגד כולו. גם כותבים מאוחרים יותר, כמו יאקות אל-חמאווי ואבן כת׳יר, היללו את איכותה ויוקרתה של הכרמא שהתנוססה באפריז בחלקו העליון של קיר הקיבלה. גם במסגד הנביא במדינה הופיעה הכרמא, אך תהילתה לא נודעה כמו זו של המסגד הגדול בדמשק.
אפריז הכרמא המקורי נפגע קשות בשריפה שפרצה במסגד הגדול של דמשק ב-1893, ועל צורתה למדים בעיקר מתמונות שצולמו קודם לכן ותיאורים היסטוריים.
כליל סונטות
כליל סונטות (באנגלית: Crown Of Sonnets) הוא רצף של סונטות המופנות בדרך כלל לאדם אחד, או עוסקות בנושא אחד. כל אחת מהסונטות בוחנת היבט אחד של הנושא, ומקושרת לסונטות הקודמות והבאות על ידי חזרה על השורה האחרונה של הסונטה הקודמת כשורה הראשונה שלה. השורה הראשונה של הסונטה הראשונה חוזרת על עצמה כשורה האחרונה של הסונטה הסופית, ובכך מביאה את הרצף לסיום.
כליל סונטות הירואי
צורה מתקדמת של כליל סונטות נקראת כליל סונטות הירואי, הכולל חמש עשרה סונטות, שבהן הסונטות מקושרות כמתואר לעיל, אך הסונטה החותמת הסופית מורכבת מכל השורות הראשונות של ארבע עשרה הקודמות, על-פי סדר הופעתן. הסונטה האחרונה נקראת הסונטה המקשרת (Mastersonnet). צורה זו הומצאה על ידי האקדמיה של סיינה, שהוקמה בשנת 1460, אך לא ידוע על כלילי סונטות אשר נכתבו על-ידיה. כליל הסונטות ההירואי תואר לראשונה על ידי ג'ובאני מריו קרסימבני ביצירתו "L'Istoria della volgar poesia" ("ההיסטוריה של השירה העממית"), שפורסם בוונציה בשנת 1731, ומאוחר יותר על ידי פ. ג. ביסו ב-"Introduzione alla volgar poesia" ("מבוא לשירה עממית"), שפורסם אף הוא בוונציה בשנת 1794. לעיתים נעשה שימוש בווריאציה על צורה זו בה הסונטה המקשרת היא הסונטה הראשונה, והסונטות שלאחר מכן מסתיימות בשורה שנלקחה ממנה לפי הסדר.
טוביה ציפין
כמחזאי
ב-2014 עלה מחזהו השני הנקרא "הסלבריטאים". המחזה עלה במסגרת תיאטרון הקאמרי עם השחקנים שלמה וישינסקי, דנה וישינסקי, יוסי קאנץ ואלחי לויט. בנוסף לכך הועלו עוד מספר הצגות שכתב, במסגרת מספר תיאטראות חובבים בבאר שבע ומחוץ לה.
הג'נטלמן האחרון (סדרת טלוויזיה)
תקציר העלילה
בשנים שלפני מלחמת העולם הראשונה, שלושה בריטים נמשכים אל תוך מערכת יחסים טעונה, ובסופו של דבר טרגית: כריסטופר טייטג'נס אנגליקני, סטטיסטיקאי, שמרן ובנו השני של אדון אחוזת גרובי; סילביה סאטרווייט, אשתו הנהנתנית אשר נישאה לו רק כדי להסתיר את העובדה שהבן שלהם הוא לא באמת שלו; ולנטיין וואנופ, צעירה סופרג'יסטית ובתה של סופרת, אשר נקרעת בין האידיאליזם שלה והמשיכה שלה לכריסטופר. בעוד שהמלחמה גורמת לשינוי מהותי באירופה, וכריסטופר נפצע קשה בצרפת, הקונפליקט מתנפץ ומשנה את חייהם של השלושה.
מוצרים
הפסקול, מאת דירק ברוס, יצא בפורמט דיגיטלי ופיזי ב-2 באוקטובר 2012.
לראה משולשת
מלך המשובטים
את המושבה זיהה והעריך את גילה פרנק ואסק (Frank Vasek), פרופסור באוניברסיטת קליפורניה. על מנת להעריך את קצב הגידול השנתי הממוצע של הצמח ממרכז הטבעת כלפי חוץ נערכו מדידות של הצמח כמו גם תיארוך פחמן-14 של חלקי עץ. על ידי מדידת קוטר הטבעת, ניתן היה להעריך את גילה הכולל. טבעת זו שוכנת ב"שמורת טבעות הקראוסוט" (Creosote Rings Preserve) של עמק לוסרן ועמק ג'ונסון (Johnson Valley).
אלכסנדר דבורניקוב
קריירה צבאית
בשנת 2008 קיבל דבורניקוב את הפיקוד על הארמייה החמישית. לאחר ששימש כסגן מפקד המחוז הצבאי המזרחי, הפך דבורניקוב לראש מטה המחוז הצבאי המרכזי ושימש כמפקדו בפועל במשך חודש.
בספטמבר 2015 הפך למפקד הראשון של הכוחות המזוינים הרוסים בסוריה בתחילת ההתערבות הצבאית הרוסית בסוריה. הוא זכה בתואר גיבור הפדרציה הרוסית על הובלת ההתערבות הצבאית הרוסית בסוריה, ובספטמבר 2016 מונה למפקד המחוז הצבאי הדרומי בדרום רוסיה.
לונדע
מתחם אמנות ומוזיקה
בו הילד לומד אמנות ממוחשבת, צלילים מיוחדים, קיר אורות וצביעת פורטרטים. המתחם כולל קיר מיוחד, שניתן לצבוע עליו תמונות של ציורים מפורסמים בשחור ולבן, המשמשים כדפי צביעה ענקיים שניתן לצבוע על פי רצון באמצעות גירים וספוג מחיקה המחובר גם הוא לקיר. פעילות נוספת כוללת לוח שחור בעל פתחים עגולים ומקלות סיליקון צבעוניים. כאשר מכניסים מקל צבעוני לאחד החורים נדלק אור הגורם למקל הצבעוני להאיר בצבע שלו וכך ניתן לשחק עם הצבעים המאירים וליצור דוגמאות וציורים שלמים. בנוסף, המתחם מכיל קיר גדול ועליו תמונות של כלי נגינה שונים, כאשר המשימה היא ללחוץ על הכפתורים וכך ליצור צלילים ושירים בהתאם לדפי התווים המונחים לצד הקיר.
שגרירות אוסטריה בישראל
לאחר קום המדינה
בינואר 1950, לאחר שאוסטריה הכירה דה־פקטו בישראל שנה לפני כן, מונה ד"ר פריץ הארטל, איש תנועת ההתנגדות הצרפתית ואוהד ישראל, לקונסול אוסטריה בישראל. ב-1952 הועלה הארטל לדרגת קונסול כללי. ב-8 במאי 1956 הועלתה דרגת הנציגות שוב, והפכה מקונסוליה כללית לצירות.
ב-1959 הועלתה צירות אוסטריה לדרגת שגרירות, ולכן מונה לוגמאייר לשגריר, זאת לאחר שהחל את כהונתו ב-1958 כציר.
משחקים פטריוטיים
תקציר העלילה
עלילת הספר נפתחת בעת שג'ק ראיין, איש חיל הנחתים האמריקני בעברו והיסטוריון המלמד באקדמיה הימית של ארצות הברית, נופש עם אשתו ובתו בלונדון. כאשר משפחת ראיין טיילה בפארק סנט ג'יימס, ביצעו חברי פלג קיצוני של המחתרת האירית פיגוע, תקפו את רכבם של נסיך ויילס ואשתו, וניסו לחטוף את בנם הפעוט. ראיין, לאחר שווידא כי אשתו ובתו מוסתרות מאחורי מחסה, התנפל על אחד המחבלים, שון מילר, עילף אותו ונטל את אקדחו. לאחר מכן ירה ראיין במחבל השני והרגו, והציל בעשותו כן את חיי משפחת המלוכה הבריטית. ראיין עצמו נפצע מפגיעת כדור אקדח בכתפו והובהל לבית החולים, שם נותח וחייו ניצלו. בהמשך פגש ראיין במלכת אנגליה אסירת התודה שהעניקה לו תואר אבירות. המחבל השני, מילר נעצר ונשפט בהליך מהיר, וראיין העיד במשפטו. בעת העברת מילר לבית כלא שמור הוא חולץ בידי חבריו ומגיע ללוב, וראיין מבין כי עשויה להתבצע פעולת נקם כנגדו וכנגד משפחתו, ומחליט להצטרף ל-CIA, לה ייעץ בעבר כיועץ חיצוני. עד מהרה הופך ראיין למנתח מודיעין תחת סגן המנהל לביון, אדמירל ג'יימס גריר, ומנהל חקירה מודיעינית כנגד אותו פלג קיצוני במחתרת האירית שביצע את הפיגוע בלונדון. בנוסף עובר ראיין אימוני ירי באקדח תחת השגחתו של רב-סמל נוח בריקנרידג', איש סיירת חיל הנחתים בעברו.
סרט פלישה לבית
פולה מרנץ כהן סברה שסרטי פלישה לבית הפכו לסוגה בפני עצמה המשקפת את הפחד הגובר משחיקת ההבחנות בין המרחב הפרטי לזה הציבורי, ואת התחושה שהעולם החיצון מסוכן ובלתי צפוי יותר מבעבר. בנוגע לתפקיד הבית בסרטים אלה, מרנץ כהן מציינת עוד, שהבית הפך לחלופה חומרית למושג המשפחה האורגנית כסמל של יציבות בחברה המודרנית השבירה והמשתנה, ופגיעותו של הבית כמוטיב של מתח, קיימת בקולנוע מראשית ימיו.
הבית
ברוב הסרטים מדובר בבית או דירה רחבי ידיים, וילה או קוטג' או בית אחוזה מבודד, בפרוורים או באזור כפרי רחוק ממרכז עירוני, ותכנונם הפנימי יוצר מעין מבוך (כולל חצר, אם יש). גודל הבית ובידודו יוצרים תחושה שהפולשים יכולים להיות בכל מקום בו, לפרוטגוניסטים אין לאן לברוח ועליהם להגן על עצמם. אם מדובר בזוג או משפחה, במהלך הסרט יתברר שהבית מסווה קונפליקטים ומתחים בין בני המשפחה. ככל שהוא מפואר ויקר יותר, כך הסודות אפלים יותר.
טכנולוגיה ו"חוק מרפי"
מערכת אלקטרונית או אמצעי אבטחה אחרים, לא יועילו בדרך כלל. לא בגלל האמצעים עצמם או הפעלה לקויה, אלא המחדל יהיה נעוץ בביטחון המופרז של הקורבנות שהטכנולוגיה תגן עליהם תמיד. גם טלפון סלולרי לא יועיל (מחוץ להישג יד, היעדר קליטה, סוללה שהתרוקנה וכדומה). סרטי אימה בכלל, יותר מסוגות אחרות, מפילים את הפרוטגוניסטים קורבנות ל"חוק מרפי": מזלם הרע הוא שהטכנולוגיה כשלה בעת הצורך.
היפוך נראטיב הפלישה לבית
החוקרת, סופרת ומרצה האנגלייה דון קיטלי סבורה ששינויים והיפוכים אלה יוצרים איום קרוב יותר, אשר באופן זה או אחר שובר את הקווים המפרידים בין הפנים והחוץ, בין "אנחנו" ו"הם", בין הבית ומה שמעבר לו, בין בן המשפחה או החבר לזר ובין ה"עצמי" לבין ה"אחר". שינויים אלה, לדברי קיטלי, מאתגרים את הצופים לתהות מי באמת ה"זרים" בחייהם, היכן הם ומה הם מסוגלים לעולל.
דוטינחם
ספורט
החל מ-2005 מתקיים בעיר מרוץ מרתון של ארבעה ימים העובר בכל רחבי אחטרהוק והוא מתחיל ומסתיים בדוטינחם.
שריל היינס
קריירה
ב-2006 היא שיחקה את אחותו של ד"ר קוקס בסדרה "סקראבס". ושיחקה בסרטים הקומיים "הרעיונות המגניבים של ביקפורד שמקלר" ו-"ראש בראש עם משפחת שטיין".
חיים אישיים
היינס התחתנה עם פול יאנג, מייסד חברת הניהול Principato-Young, ב-30 בדצמבר 2002. בתם קת'רין רוז יאנג נולדה ב-8 במרץ 2004. ב-20 ביולי 2010 הגישו היינס ויאנג בקשה לגירושין לאחר כמעט שמונה שנות נישואין.
ברונקס (סרט)
ברונקס (בצרפתית: Bronx) הוא סרט פשע ומתח צרפתי משנת 2020 שביים וכתב אוליבייה מרשל ובכיכובם של לניק גוטרי, סטניסלס מרהר וקאריס. מלחמת כנופיות אכזרית מתחוללת בעיר מרסיי בדרום צרפת והשחיתות המשטרתית הגואה. שוטר מסור שמנסה להגן על היחידה שלו נאלץ לקחת את העניינים לידיו.
יוסף זמוסטיאנו
קורות חיים
זמוסטיאנו העפיל ארצה בשנת 1948, באוניה צפופה במעפילים. אך הם נתפסו וגורשו לקפריסין.
נפטר ב-4 יולי 2020 בגיל 89.
קולנוע בריטי
בשנת 2009 הכניסו סרטים בריטיים כ-2 מיליארד דולר ברחבי העולם והשיגה נתח שוק של כ-7% בעולם ו-17% בבריטניה. סך הרווחים בבריטניה הסתכם ב-1.1 מיליארד ליש"ט בשנת 2012, עם 172.5 מיליון כרטיסים שנרכשו.
היסטוריה
האחים לומייר הביאו לראשונה את המופע שלהם ללונדון בשנת 1896.
עם התקדמות שנות ה-60 חזרו אולפנים אמריקאים לתמוך כלכלית בסרטים בריטיים, במיוחד אלה ששימשו את הדימוי "לונדון החוגגת" שהופץ על ידי המגזין טיים בשנת 1966. סרטים כמו "דרלינג", "The Knack ...and How to Get It" (שניהם 1965), "אלפי" ו"נערה ושמה ג'ורג'י" (שניהם 1966), כולם חקרו את התופעה הזו. "יצרים" (גם כן 1966), ואחר כך "נשים אוהבות" (1969), הראו לראשונה עירום נשי וגברי מלא חזיתי על המסך בסרטים בריטיים מרכזיים.
החרם על אולימפיאדת מוסקבה (1980)
יישום החרם
מדינות מסוימות הצטרפו בסופו של דבר לחרם המלא של ארצות הברית על המשחקים. בין המדינות הללו ניתן היה למנות את יפן ואת גרמניה המערבית שהקנצלר שלה, הלמוט שמידט הצליח לשכנע את הוועד האולימפי הגרמני לתמוך בחרם בהחלטה שנתקבלה ברוב צר. סין, הפיליפינים, ארגנטינה וקנדה החרימו גם הן את המשחקים באופן מלא. כמה מן המדינות הללו התחרו במשחקים חלופיים שנקראו "המשחקים הקלאסיים של פעמון הדרור" (Liberty Bell Classic), או "משחקי החרם האולימפיים" (Olympic Boycott Games), שנערכו באותו קיץ בעיר פילדלפיה.
פורמט FASTA
הרצף
הרצף חייב להיות של תווים התקניים המייצגים חומצות אמינו או נוקליאוטידים. מלבד זאת, ניתן להשתמש בתו "-" כדי לייצג רווח, ובתו "*" לייצג קודון סיום. אותיות קטנות (a) יומרו לאותיות גדולות (A). שימוש במספרים אסור, אך לעיתים יימצא במאגרי מידע כדי לתת מידע על אורך הרצף.
התווים המותרים לחומצות גרעין: התווים המותרים לחומצות אמינו:
ב.מ.וו iX3
עיצוב
לעומת ה-X3 הרגיל ב.מ.וו iX3 קיבלה עיצוב שונה לגריל הקדמי, לפגושים מלפנים ומאחור, לעיצוב ייחודי לחישוקי הגלגלים ולהדגשה קלה בצבע כחול. בתא הנוסעים ההבדלים מינוריים עוד יותר לעומת ה-X3 הרגיל ולמעט הדגשה קלה בצבע כחול בצדדים ותצוגה ייעודית לרכב חשמלי בלוח המחוונים הדיגיטלי ובמערכת המולטימדיה, זה אותו תא נוסעים כמו של ה-X3.
המכתש הגדול (באר שבע)
שימושים
בשנים 1900–1917 חצבו העות'מאנים מה"מכתש" אבני בניין לבניית רוב בתי האבן הראשונים בעיר העתיקה של באר שבע. המחצבה המשיכה לפעול אף בתקופת המנדט הבריטי, אולם עם כיבוש העיר באר שבע הכרייה ככל הנראה נפסקה.
פיתוח כפארק עירוני
בשלהי שנות ה-80, בוצע שיקום חלקי של האתר בתרומת קהילת יהדות מונטריאול, והקרן לשיקום מחצבות במסגרתו הוקם במקום אמפיתיאטרון קטן אך המקום נותר מוזנח.
האספה הכללית (ניו המפשייר)
בית נבחרים
בית הנבחרים מורכב מ-400 חברים המגיעים מ-204 מחוזות ברחבי המדינה שנוצרו מחטיבות של מחוזות המדינה – כ-3,000 תושבים לכל מחוקק.
יחסי אוזבקיסטן–איראן
יחסים
איראן היא תיאוקרטיה אסלאמית, ואילו אוזבקיסטן היא דיקטטורה חילונית. שתי האומות חששו מהבדל הפוליטיקה שלהן, אך עדיין פעלו בשיפור היחסים ביניהן. יש להם גם קשרים תרבותיים עתיקים זה עם זה, כאשר אוזבקיסטן היא חלק מפרס העתיקה, סוגדיאנה ובקטריה. זה נחשב לחלק מאיראן הגדולה.
מריה פטינו
פסילתה מהתחרויות
משנת 1968, ה-IAAF חייב את הספורטאיות לעבור בדיקה גנטית לאימות מין כתנאי להשתתפות בתחרויות. בשנת 1983, פטינו עברה את הבדיקה לאימות מין בהצלחה וקיבלה תעודת נשיות. היא השתתפה באליפות העולם באתלטיקה בריצת 100 מטר משוכות וסיימה בתוצאת זמן של 13.78 (תוצאת זמן הטובה ביותר שלה עומדת על 13.71).
איז'אק פרלמוטר
איז'אק (יצחק) פרלמוטר (בהונגרית: Perlmutter Izsák; 2 ביולי 1866, פשט – 13 באפריל 1932, בודפשט) היה צייר יהודי-הונגרי שתמונותיו מוחזקות הן במוזיאונים ידועים והן באוספים פרטיים.
ביוגרפיה
פרלמוטר נולד במשפחה יהודית. אביו, דיולה פרלמוטר, היה גם כן צייר, אך חובב, שלמד ציור גם בפריז. אמו הייתה קרולינה גרובר. המשפחה הייתה אמידה גם מצד אמו, אך סבו מצד אביו, יעקב פרלמוטר, היה הבעלים של אינספור בתי דירות החל משנות ה-50 של המאה ה-19 ובמשך זמן מה היה הבעלים גם של מבשלת הבירה קבאניה שנרכשה מאוחר יותר על ידי אנטון דרהר. (Dreher Sörgyárak Zrt, שבסיסה בבודפשט, כולל קבאניה (רובע 10), היא הגדולה היום מבין ארבע מבשלות הבירה בהונגריה, עם קיבולת שנתית של 2.4 מיליון הקטוליטר).
לימודיו ויצירתו
חזר הביתה ב-1904, יצר במושבת האמנים של סולנוק. שם צייר בעיקר תמונות מהחיים, נופים ופנים בתי איכרים. שלוש מהן ניתן למצוא גם כן בגלריה הלאומית של הונגריה. לאחר מכן עבד בבנסקה ביסטריצה (אז הונגריה כיום בסלובקיה). מאוחר יותר בנה את ביתו ברחוב וברובע הווילות בראקושפלוטה (רובע 15 של בודפשט, היום) שהייתה שייכת כרובע לעיר העצמאית (אז) ראקושפלוטה בין 1869 לבין 1929 ואז הועברה לעיר העצמאית (אז) אויפשט (רובע 4 של בודפשט, היום). ידועים מספר דיוקנאות איכרים שלו מתקופה זו. הוא צייר גם סדרות ציורים על משפחתו, על ביתו ועל הגינה שלו. בניגוד לתמונות קודמות בהולנד, אלו מתקופה זו מתאפיינות בצבעים בהירים ומוארים, כמו בתמונות המתארות את בתו המאומצת קליאו. ניתן לסווג יצירות אלו כציור אר נובו הונגרי. בסופו של דבר הוא השתקע בבודפשט, אך משם ביקר גם בכפרי האזור, בחיפוש אחר נושאים לציור.
PDP
PDP-1
למחשב היה זיכרון פנימי בגודל 4,096 מילים והוא עשה שימוש בעיקר בסרט מנוקב כאמצעי לאחסון נתונים. אמצעי הפלט המרכזי היה מסך CRT עגול בתושבת משושה, שיוצר על ידי DEC. כמקלדת שימשה מכונת כתיבה מתוצרת IBM, שהותאמה להזנת קלט. כמו כן נעשה במחשב שימוש מחקרי בדיסק קשיח, שהיה באותה עת אמצעי שמירת מידע בלתי אמין.
PDP-8
PDP-8 הושק ב-22 במרץ 1965 ונחשב בדרך כלל למיני-מחשב המסחרי המצליח הראשון מתוצרת דיגיטל, נמכרו ממנו 50,000 יחידות והוא נחשב כ"מחשב הקטן החשוב ביותר של שנות השישים" שהגדיר למעשה את מושג ה"מיני-מחשב" לשימוש רב-תכליתי. המחשב מימש עקרונות של פשטות ומחיר נמוך עם אפשרות להתרחבות ושדרוג, תוך שימור השקעה שנעשתה בכתיבת תוכנה על ידי הלקוח. הפופולריות של המחשב ומחירו הנמוך הביאו אותו ללקוחות שלא היה להם כל מחשוב קודם לכן.
שארלוט קולמן
קורות חייה
קולמן הייתה הראשונה מבין שתי בנות שנולדו לשחקנית אן ביץ' ומפיק הטלוויזיה פרנסיס קולמן. אחותה הצעירה היא השחקנית ליסה קולמן. היא למדה בבית הספר לבנות קמדן ממנו סולקה. מחוץ לשעות הלימודים למדה בבית הספר למשחק של אנה שר באיזלינגטון שבצפון לונדון.
קריירה
בהמשך הופיעה בתפקיד בת העשרה המרדנית מרמלדה אטקינס, תחילה בדרמה "Marmalade Atkins in Space" ששודר ב-1981, ואחר כך בשתי סדרות טלוויזיה ב-1982 וב-1983 בסדרה "Educating Marmalade" וב-1984 בסדרה "Danger: Marmalade at Work". כל התסריטים נכתבו בידי אנדרו דייוויס והופקו ברשת ת'יימז.
קורה ואן ניואנהאוזן
ביוגרפיה
ניואנהאוזן נולדה ברידרקרק ב-12 ביוני 1963. היא למדה גאוגרפיה באוניברסיטת אוטרכט וב-1994 הצטרפה למפלגת העם למען חופש ודמוקרטיה וכיהנה כחברה מטעמה במועצת Oisterwijk בין 1994–2006. ב-2010 נבחרה כחברה בבית הנבחרים של הולנד, וב-2012 נבחרה בפעם השנייה ושימשה כיו"ר ועדת הכספים.
טרוי בולדרסון
ביוגרפיה
בשלהי מאי 2011 הודיע ג'ימי סטיוארט, חבר הסנאט המדינתי של אוהיו, כי בכוונתו להתפטר מתפקידו כנציג מחוז הבחירה ה-20 בסנאט החל מ-30 ביוני, סוף שנת הכספים. בעקבות זאת, ב-12 ביולי אותה שנה, הודיע נשיא הסנאט טום ניהאוס כי בולדרסון ימונה למלא את מקומו של סטיוארט. בולדרסון הושבע לתפקידו ב-13 ביולי. ב-6 בנובמבר 2012 נבחר לתקופת כהונה מלאה בת ארבע שנים בסנאט, אחרי שגבר על המועמדת הדמוקרטית תרזה סקרמק עם 59.79% מהקולות. בולדרסון נבחר בשנת 2014 כיו"ר משותף של וועדת החקיקה המיוחדת לבדיקת תקנות האנרגיה המתחדשת של אוהיו והתייעלות ארגיה, ושימש כיו"ר ועדת האנרגיה ומשאבי הטבע בסנאט המדינתי. בבחירות 2016 התמודד בשנית לסנאט אך הפעם ללא התנגדות.
בולאס
אבני בולאס נמצאו מאז הפליסטוקן התיכון המוקדם (לפני 700,000 עד 120,000 שנה). במזרח התיכון, בטל חסונה שבמסופוטמיה, נמצאו כדורי קלע עשויים חימר שרוף מהתקופה הנאוליתית.
ספנסר בולדמן
ספנסר בולדמן (באנגלית: Spencer Boldman; נולד ב-28 ביולי 1992) הוא שחקן אמריקאי. הוא ידוע בעיקר מתפקידו בתור אדם דוונפורט בסדרה "מעבדה לכוחות על" (2012–2016) של ערוץ דיסני XD.
קריירה
בשנת 2022 גילם את לאנס מקריי במיני-סדרה הביוגרפית "ברוכים הבאים לצ'יפנדיילס" ברשת הולו, שיצר רוברט סיגל (אנ') "פאם וטומי"), ומבוססת על הספר "ריקוד קטלני: רציחות צ'יפנדיילס".
NBA 2K18
קבוצות ישראליות במשחק
בינואר 2018 יצא טלאי הליגה הישראלית ל-NBA 2K מיוחד המביא קבוצות ישראליות למשחק בפאטצ' יש 30 קבוצות מהליגה הישראלית ביניהם 12 מליגת העל, 14 מהליגה הלאומית ועוד 4 מליגות נמוכות. הטלאי משוחק בקונסולות:פלייסטיישן 4, xbox one ובגרסת ה Microsoft Windows.
Bleeding Love
וידאו קליפים
ל-"Bleeding Love" פורסמו שני וידאו קליפים. את הראשון ביימה מלינה מטסוקאס, והוא צולם בלוס אנג'לס, במתחם דירות מדומה. הקליפ מכיל שישה סיפורים על זוגות בשלבים שונים של מערכות יחסים. לואיס הצהיר שזה "צבעוני, אמיתי, מאוד פאנקי". מלינה הסבירה את משמעות הקליפ בריאיון עם MTV, ואמרה כי המים בסרטון הם מטאפורה על הבעיות בזוגיות של הדיירים, כאילו הדירות מדממות אהבה. בסרטון לובשת לואיס לבש שמלת דולצ'ה וגבאנה המשובצת בקריסטלים בשווי 100,000 ליש"ט, השוקלת 18 ק"ג. הגרסה הבינלאומית של הסרטון פורסמה לראשונה ביוטיוב ב-17 באוקטובר 2007, ונכון ליוני 2020, בעלת מעל ל-188 מיליון צפיות.
הקאבר של טום דייס
Bleeding Love זכה לגרסת כיסוי שבוצעה על ידי הזמר-יוצר הבלגי טום דייס, לאחר שזכה בגרסה הפלמית של אקס פקטור בשנת 2008. דייס פרסם את גרסתו ב-25 במאי 2010, כחלק מאלבום בכורה שלו, "Teardrops". הסינגל הגיע למקום השביעי במצעד הבלגי.
הולידיי האוס
משפחת הרקנס
סטפן ונדרבורג הרקנס היה בן המשפחה של משפחת הרקנס המורחבת. הוא ואחיו החורג, הנרי פלגלר, וג'ון ד. רוקפלר השקיעו בחברת הנפט שהקימו Rockefeller, Andrews & Flagler, ביחד עם סמואל אנדרוז כאשר היו בעלים של חלק גדול מהמניות שלה ובעקבות הצלחת החברה הם הפכו לעשירים והמניות שלהם צמחו. סטפן לא לקח חלק פעיל בניהול החברה אך הוא השקיע את מרבית המניות בחברה אחרי ג'ון. חברה זו הייתה חברת הבת של החברה המשפחתית סטנדרד אויל.
אחיו למחצה של סטפן דניאל מ. הרקנס החזיק בנאמנות של חברת "Standard Oil" וכתוצאה מכך היה איש עשיר (הונו ב-2013 הוערך בכמיליארד דולר). לאחר מותו, הוא הוריש לבנו ויליאם הרקנס 53 מיליון דולרים שהם בעצם היו באותה תקופה כ-70 אחוז מרווחי סטנדרד אויל. בשנת 2020 הונו של ויליאם נאמד בכ-800 מיליון דולר.
ויליאם ורבקה הרקנס
ויליאם ואשתו הראשונה אדית' הביאו לעולם שני ילדים: לואיז ובן נוסף שהיה קרוי על שמו. לואיז התחתנה עם דייוויד סינטון אינגלס אשר היה להאס הראשון בתולדות חיל הים האמריקאי, בעוד שוויליאם השני התחתן עם רבקה סמפל ווסט, מוזיקאית ורקדנית שהייתה נשואה בעברה לדיקינסון פירס, צאצא של פרנקלין פירס, הנשיא ה-14 של ארצות הברית. לאחר מותו של ויליאם הייל הרקנס בשנת 1954, רבקה נישאה פעמיים נוספות: תחילה לד"ר בנג'מין הריסון קין, אחר כך לנילס ה. לורסן.
ראובן גרינברג (קרימינולוג)
השתתפות בסרט
גרינברג הופיע ב"שלום לכם" (Shalom Y'all) ,בשנת 2002, סרט תיעודי על יהודים באמריקה הדרומית, עם הסופר והזמר קינקי פרידמן.
דוד פ'ראנסייא
רבי דוד פ'ראנסייא (ה'תק"ך בערך - כ"ה בכסלו ה'תר"י, 1760 בערך - 10 בדצמבר 1849) היה רב ודיין באזמיר, ורבה של יוזיל חיסאר, היא העיר איידין . מחבר ספר  בד.
עונת 1979/1980 ב-NBA
עונת 1979/1980 היא העונה ה-34 של ליגת ה-NBA. העונה הסתיימה עם זכייתה ה-7 של לוס אנג'לס לייקרס בתואר האליפות, לאחר שבסדרת הגמר ניצחה את פילדלפיה 76' בתוצאה 2–4. מג'יק ג'ונסון, בעונת הרוקי שלו, זכה בתואר ה-MVP של סדרת הגמר לאחר שהעמיד בסדרה ממוצעים של 21.5 נקודות, 11.2 ריבאונדים ו-8.7 אסיסטים למשחק. בתואר ה-MVP של העונה הסדירה זכה בפעם השישית כרים עבדול-ג'באר, גם כן שחקן הלייקרס, שקלע 24.8 נקודות והוריד 10.8 ריבאונדים למשחק לאורך העונה והוביל את קבוצתו למאזן הטוב במערב (60-22).
עונה זו נחשבת בעיני רבים כתחילתו של הכדורסל המודרני - המאופיין במשחק מהיר ומהנה לצפייה - בעקבות כניסתם לליגה של שניים מגדולי השחקנים בתולדות ה-NBA - מג'יק ג'ונסון ולארי בירד. בירד אמנם נבחר כבר בדראפט 1978, אך חתם בבוסטון סלטיקס, שבחרה אותו בדראפט, רק בעונת 1979/80. ג'ונסון ובירד נודעו ביריבות הגדולה ביניהם, שהחלה עוד כאשר נפגשו בגמר טורניר אליפות המכללות ב-1979, ונמשכה כשהשניים הובילו את קבוצותיהם פעם-אחר-פעם להתמודדויות בסדרת הגמר של ה-NBA. הצטרפותם לליגה תרמה רבות לצמיחה בפופולריות של ליגת ה-NBA: לאחר עשור בו סבלה הליגה מרמת עניין נמוכה ומירידה באחוזי הרייטינג, צמח דור אוהדים חדש בעקבות הגעתם לליגה והיריבות שהתפתחה ביניהם. גורם נוסף שהגביר את הפופולריות של הליגה בעונה זו הוא הוספת קשת השלוש שהייתה נהוגה בליגת ה-ABA, במטרה לעזור לשחקנים הנמוכים לקלוע יותר, לרווח את משחק ההגנה ולעודד משחק מהנה יותר לצפייה. ב-12 באוקטובר 1979 קלע כריס פורד מהסלטיקס את השלשה הראשונה בתולדות ה-NBA, בניצחון קבוצתו על יוסטון רוקטס.
פלייאוף 1980
סגל האלופה, לוס אנג'לס לייקרס: מג'יק ג'ונסון, כרים עבדול-ג'באר, ג'מאל וילקס, נורם ניקסון, מייקל קופר, ג'ים צ'ונס, ספנסר הייווד, מארק לנדסברגר, בראד הולנד, מרטי ביירנס ובוץ' בירד.מאמן ראשי: פול וסטהד.
Beautiful Ghosts
ביקורת
השיר קיבל מועמדות מטעם איגוד העיתונאים הזרים בהוליווד בקטגוריית "השיר המקורי הטוב ביותר", בטקס פרסי גלובוס הזהב ה-77 והיה למועמדות השלישית של סוויפט בקטגוריה זו.
קליפ מילים
ב-15 בנובמבר 2019 פורסם ביוטיוב קליפ המילים הרשמי של "Beautiful Ghosts". הוא זכה להצלחה כאשר צבר למעלה מ-6 מיליון צפיות.
מיליצה מנדיץ'
קריירה ספורטיבית
בשנת 2008, זכתה מנדיץ' במדליית ארד באליפות העולם לנוער בטאקוונדו. בשנת 2011, השתתפה באליפות העולם בטאקוונדו שנערכה בדרום קוריאה, בה זכתה במדליית ארד. בשנת 2012, זכתה במדליית כסף באליפות אירופה בטאקוונדו שנערכה במנצ'סטר, אנגליה. באותה השנה, השתתפה במשחקים האולימפיים בלונדון וזכתה במדליית זהב לאחר שהביסה את אן קרולין גראף הצרפתייה בתוצאה 7–9. בכך הפכה מיליצה לאזרח הסרבי הראשון שזוכה במדליית זהב אולימפית (עבור סרביה כמדינה עצמאית). בשנת 2013 נבחרה להיכלל, ביחד עם מאמנה דראגן יוביץ', בהיכל התהילה של הטאקוונדו בטקס שנערך בלוס אנג'לס. בשנת 2014, זכתה במדליית זהב בתחרות הגרנד פרי בטאקוונדו. בשנת 2016, זכתה במדליית כסף באליפות אירופה. באותה השנה השתתפה באולימפיאדת ריו דה ז'ניירו, אולם הודחה ברבע הגמר לאחר שהפסידה לביאנקה ווקדן הבריטית. בשנת 2017, זכתה במדליית זהב באליפות העולם. באולימפיאדת טוקיו שנערכה בשנת 2021, זכתה במדליית זהב אולימפית לאחר שהביסה בגמר את הדרום-קוריאנית לי דה-בין.
סקרלט אליס ג'ונסון
חיים אישיים
ב-9 ביולי 2017 התחתנה ג'ונסון עם שון מייקל וירי שכיכב לצדה בסדרות "פרמפייס" ו-"Radiant Vermin". לבני הזוג נולד בן ב-2015. השניים עובדים יחד באקדמיית פולין קווירק.
מצוות מינוי מלך
מינוי מלך - מצווה או היתר?
מסיבות אלו ואחרות מצווה זו שנויה במחלוקת בין המפרשים. חלק מהפרשנים הקדומים, כמו רב סעדיה גאון ורבי אברהם אבן עזרא מפרשים שהפסוק "שום תשים עליך מלך" לא בא להטיל חובה למנות מלך, אלא לומר שהדבר מותר; תפיסה זו מבוססת על דעת רבי נהוראי המובאת בגמרא (מסכת סנהדרין,ד,ג.)
למי הסמכות למנות מלך?
כאמור, התורה מצווה:. כמה ממפרשי התורה (שם) מסבירים שכוונת הביטוי "אשר יבחר ה' אלהיך בו" היא שיש למנות מלך על פי נביא או על פי אורים ותומים, ופירוש זה מופיע כבר במדרש ההלכה ספרי לספר דברים (שם): "אשר יבחר ה' אלהיך – על פי נביא". אך הרמב"ן (שם) תמה על הסבר זה: "אם כן, מה טעם להזהיר 'לא תוכל לתת עליך איש נכרי'? וה' לא יבחר בנכרי!", לפיכך הוא מסביר שהדרישה למנות מלך על פי נביא היא רק כאשר הדבר אפשרי – כאשר "יענך ה' בנביאים", אך אם אין מענה אלוקי – ניתן למנות מלך גם שלא על פי נביא, אלא שאז יש להקפיד לכל הפחות על דרישת הסף שהמלך לא יהיה איש נכרי. הרמב"ן מציע פירושים נוספים על דרך הפשט: א. "מלך אשר יבחר ה' אלהיך בו" הוא מלך מישראל, שהרי ה' בחר בעם ישראל – ולא מלך נכרי. ב. "אשר יבחר ה' אלהיך בו" אינו בא כדי להוסיף ציווי כלשהו, אלא משמעותו היא שאתה תמנה עליך מלך, וכל מלך שתבחר – יתברר, בדיעבד, שהוא המלך שה' בחר בו, שכן גם מי שנתמנה על ידי בני אדם – נבחר בעצם על ידי האל.
הפסולים למלוכה
מלכה – במדרש ההלכה ספרי דרשו: "מלך ולא מלכה", והרמב"ם פסק דברים אלו להלכה: "אין מעמידין אשה במלכות, שנאמר 'מלך' ולא מלכה", והרחיב גם הלכה זו לתפקידי שררה אחרים (שם). בתולדות ישראל ידועות שתי מלכות – עתליה שהייתה מלכת יהודה בימי בית ראשון, ושלומציון המלכה בימי בית שני. עתליה הגיעה למלוכה בעקבות טבח שערכה בכל בני משפחת המלוכה, ולאחר כמה שנים נערך נגדה מרד והיא הומתה, ולפיכך ספק אם מלכותה נחשבה לגיטימית; לעומתה שלומציון זכתה לזיכרון חיובי בהיסטוריוגרפיה היהודית ובספרות חז"ל, כמלכה שפעלה בשיתוף פעולה עם החכמים (הפרושים), והובילה את מדינת יהודה לשגשוג כלכלי ומדיני, ואין בספרות חז"ל הסתייגות ממלכותה וטענה שלא הייתה ראויה למלכות.
היחס למלך – כבודו ומוראו
במשנה נאמר:
סופיה, נסיכת סקסוניה-קובורג-זאלפלד
הנסיכה סופיה פרדריקה קרולינה לואיזה מסקסוניה-קובורג-זאלפלד (בגרמנית: Sophie Friederike Karoline Luise von Sachsen-Coburg-Saalfeld; 16 באוגוסט 1778 – 9 ביולי 1835) הייתה נסיכת סקסוניה-קובורג-זאלפלד, אחותה של ויקטוריה, נסיכת סקסוניה-קובורג-זאלפלד ולאופולד הראשון, מלך בלגיה ודודתה של המלכה ויקטוריה. בנישואין, היא הייתה הרוזנת של מנסדורף-פויי.
ילדותה
בין השנים 1824–1834 התגוררה סופיה במיינץ, שם היה בעלה מפקד המבצר הפדרלי. היא הייתה פעילה כסופרת וקיבלה את הצלב הגדול של מסדר קתרין הקדושה.
משפחתה
לעמנואל וסופיה היו שישה בנים:
בלוץ'
שפתם של הבלוץ' היא, שפה איראנית צפון-מזרחית.
רצח בינה מיכאל
רצח בינה מיכאל בידי מחבלים התרחש במושב עין עירון ב-16 במאי 1952.
אדן גרה
ביוגרפיה
אדן גרינהוט נולד במשפחה יהודית כבנם של מיקלוש גרינהוט ושל ומריה בקן. הוא השלים את לימודיו התיכוניים וגם את לימודי ההנדסה באוניברסיטת בודפשט לטכנולוגיה וכלכלה. הוא קיבל תואר בהנדסה, אך עד מהרה החליף את הקריירה ההנדסית שלו בעיתונאות. הוא עבד לראשונה עבור פשטי הירלפ (Pesti Hirlap), שמותיו הבדויים היו: Viharos, Mártha, Lakatos Endre. במשך תקופה קצרה הוא היה הרפרנט למוזיקה של "עיתון בודפשט", בעריכת אמיל אבראני ולאחר מכן, היה כתב של העיתון בשפה הגרמנית Neues Pester Journal. הוא כתב מאמרים תחת השם "אגו". ב-1891 הוזמן על ידי פרנץ פניבשי להיות עוזר העורך של "העיתון ההונגרי" שייסד. באותה שנה, יחד עם עשרה סופרים צעירים, הקים את כתב העת "חיים" (Élet), בו היה עמית במשך שש שנים, כל עוד העיתון היה קיים. שם כתב מאמרים בשם "אילונה ורגה". בכתב עת זה הוא הפך לחסיד של פרידריך ניטשה וקידם את רעיונותיו. משנת 1910 היה עורך העיתון היומי "עולם" (Világ), משנת 1912 היה עורך הלקסיקון העולמי של טולנאי, ומשנת 1919 היה עובד מערכת של פסטר לויד.
קרב מוהאץ'
קרב מוהאץ' (בהונגרית: Mohácsi csata, בטורקית: Mohaç Muharebesi) שהתחולל ב-29 באוגוסט 1526 ליד העיירה מוהאץ' שבדרום הונגריה, בקרבת נהר הדנובה, היה חלק מהמאבק רב השנים בין האימפריה העות'מאנית המתפשטת לבין אירופה הנוצרית. בקרב זה הביס צבאו של הסולטאן העות'מאני סולימאן המפואר את הצבא ההונגרי בפיקודו של המלך לאיוש השני.
אובליסק לוקסור
היסטוריה
האובליסק הראשון הגיע לפריז ב-21 בדצמבר 1833. שלוש שנים לאחר מכן, ב-25 באוקטובר 1836, המלך לואי פיליפ פקד להניחו בכיכר הקונקורד.
פואבלו בוניטו
אתר האינטרנט של שירות הפארקים הלאומיים של ארצות הברית קובע כי "פואבלו בוניטו הוא האתר התרבותי המפורסם ביותר שנחקר בצורה היסודית ביותר בקניון צ'אקו. תוכנן ונבנה בשלבים בין שנת 850 לשנת 1150 לספירה על ידי אנשי הפואבלו הקדומים, זה היה המרכז של עולם הצ'אקואנים". האנתרופולוג בריאן פאגן (Brian Fagan) כתב כי "פואבלו בוניטו הוא איקון ארכאולוגי, מפורסם כמו סטונהנג' של אנגליה, טאוטיווקאן במקסיקו, או מאצ'ו פיצ'ו בפרו".
אז מה
וידאו קליפ
לשיר "אז מה" הופק וידאו קליפ רשמי. אולם הוא פורסם בעמוד היוטיוב הרשמי של צנעני רק ב-20 בינואר 2011.
לו וויי
לו עמד בראש חברת הפקות בשם "Lo Wei Motion Picture Company".
פסטוס מוגאה
פרסי כבוד
למוגאה הוענק 'הצלב הגדול' של לגיון הכבוד על ידי נשיא צרפת ניקולא סרקוזי ב -20 במרץ 2008 על "מנהיגות למופת" ושהפך את בוטסואנה ל'מודל' של דמוקרטיה ממשל טוב.
ב-2008 זכה מוגאה בפרס אברהים בהישגו במנהיגות אפריקאית, וקיבל 5 מיליון דולר בפריסה של 10 שנים, ו -200,000 דולר לשנה לכל החיים. בעירייה בלונדון, ב-20 באוקטובר 2008, הצהיר מזכ"ל האו"ם לשעבר, קופי אנאן, כי "ההנהגה הבכירה של הנשיא מוגאה הבטיחה את המשך יציבותה ושגשוגה של בוטסואנה מול מגפת האיידס, שאיימה על עתיד ארצו ואנשיו".
מאט בווין
מת'יו גריזוולד בווין (באנגלית: Matthew Griswold Bevin; נולד ב-9 בינואר 1967) הוא פוליטיקאי ואיש עסקים אמריקאי. כיהן כמושלה ה-62 של מדינת קנטקי בשנים 2015–2019. בווין הוא השלישי מן המפלגה הרפובליקנית שנבחר למושל קנטקי מאז מלחמת העולם השנייה, אחרי ארני פלטשר (2003-2007) ולואי נון (1967–1971).
ב-2013, הודיע בווין על כוונתו להתמודד בבחירות המקדימות במפלגה הרפובליקנית לתפקיד מועמד המפלגה לסנאט מטעם קנטקי מול מיץ' מקונל - נציגה הבכיר של קנטקי בסנאט של ארצות הברית ומנהיג המיעוט הרפובליקני. אף על פי שקיבל את תמיכתם של ארגונים שונים, בהם תנועת מסיבת התה, תקף אותו מקונל שוב ושוב על חוסר עקביות בהצהרותיו הציבוריות ובמדיניותו וניצח אותו בפער של כמעט 25 אחוזים. בווין ויתר על שאיפותיו הסנאטוריאליות והכריז כי יתמודד בבחירות למושלות קנטקי ב-2015, ובפריימיריז הרפובליקני הביס את מתחרו, נציב החקלאות של קנטקי, ג'יימס קומר ב-83 קולות. ב-3 בנובמבר אותה השנה ניצח בבחירות הכלליות שנערכו במדינה את מועמד המפלגה הדמוקרטית והתובע הכללי של קנטקי דאז, ג'ק קונוויי.
מסע הבחירות לסנאט של ארצות הברית ב-2014
ב-24 ביולי 2013 הכריז בווין כי הוא יתמודד בבחירות המקדימות שייערכו במפלגה הרפובליקנית לבחירת נציג המפלגה לסנאט של ארצות הברית קנטקי, מול מיץ' מקונל - מנהיג המיעוט בסנאט וסנאטור בתקופת כהונתו החמישית, משום שלא האמין שמקונל שמרני דיו. בתגובה, עם פתיחת הפריימריז הרפובליקני, השיק מקונל מודעות המאשימות את בווין על שמנע את קריסת עסקיו על חשבון משלם המיסים, בהתייחסו לקבלת המענקים שקיבל מקונטיקט כדי לבנות מחדש את "חברת הייצור האחים בווין". בווין הגיב למקונל גם הוא בהשקת מודעות המטיחות במקונל כי הצביע בעד העלאת מיסים, בעד חילוץ פיננסי מטעם הממשלה, בעד גידול בתקרת החוב של ארצות הברית ובעד מועמדים ליברליים לבתי משפט. תגובת הנגד הבאה של מקונל הציגה את בווין בפני הקהל "מעולם לא הייתה לי בעיית הזנחת מיסים, וגם לעולם לא תהא לי", וטען כי בחברה של בווין לא שילמו מיסים שמונה פעמים, ובווין איחר בתשלום מס על בית החופשה שבגרינווד, מיין, בסך 1.2 מיליון דולר ב-2007.
אחר כך, במשך שבועות רבים, תקף מקונל את בווין בדף ה-LinkedIn שלו על שהשתתף בסמינר המזוהה עם המכון הטכנולוגי של מסצ'וסטס. התוכנית בת שלוש השנים, בה השתתף בווין בשנים 2006–2008, מומנה למעשה על ידי פורום "MIT Enterprise", אשר באופן טכני אינה קשורה אל המכון הטכנולוגי. באמצע אוקטובר 2013, במטה הבחירות של מקונל צוין כי מעתה יתעסקו מעבר לבווין ומעבר לגבולות המפלגה הרפובליקנית, וכי תהא התמקדות באליסון לונדגרן גריימס, המועמדת המובילה בבחירות המקדימות הנערכות במפלגה הדמוקרטית, ומקונל כינה אותה "היריבה האמיתית שלי". לאחר שמקונל לקח חלק במשא ומתן על סיום השבתת הממשל בארצות הברית ב-2013 בת 16 הימים, אישרה קרן השמרנים של הסנאט את תמיכתה בבווין.
שלולית החורף בשפיר
חי וצומח
בחורף פוקדים את שלולית החורף עופות מים רבים ובהם אגמית, מגלן חום, סופית, אנפה אפורה ולבנית קטנה. עופות אלה מגיעים בשביל השלל רב של החרקים והיצורים הזעירים האחרים שחיים במים.
Iris (שיר)
רקע
"חשבתי על המצב של הדמות של ניקולה קייג 'בסרט. הבחור הזה מוכן לחלוטין לוותר על אלמוות שלו, רק כדי להיות מסוגל להרגיש משהו מאוד אנושי. ואני חושב, 'וואו! איזה דבר מדהים זה חייב להיות לאהוב מישהו כל כך הרבה שאתה מוותר על הכל כדי להיות איתו.' זו מחשבה די כבדה. "
לוי הלוי
ביוגרפיה
נולד בהרצליה לשלום ושרה (עמר) הלוי.
My Favorite Songwriter, Porter Wagoner
My Favorite Songwriter, Porter Wagoner (בעברית: כותב השירים האהוב עליי, פורטר ווגונר) הוא אלבום הסולו העשירי של הזמרת דולי פרטון, אשר יצא ב-2 באוקטובר 1972 על ידי RCA ויקטור. בשנת 2010 האלבום יצא מחדש על גבי דיסק ביחד עם אלבום נוסף של פרטון. בשנת 2011 האלבום יצא בפעם השלישית אך הפעם להורדה דיגיטלית.
פאוסטו קופי
קריירה מקצועית והישגים עיקריים
ההצלחה הגדולה הראשונה שלו הייתה בשנת 1940, כאשר זכה לראשונה בג'ירו ד'איטליה, בגיל 20. בשנת 1942 קבע את שיא השעה העולמי (45.798 ק"מ בוולודרום במילאנו), שנשאר על כנו במשך 14 שנה, עד שנשבר על ידי ז'אק אנקטיל ב-1956. הקריירה של קופי נקטעה כאשר גויס במלחמת העולם השנייה, אך עם סיומה הוא שב להתחרות במרוצים וניצח לעיתים קרובות. כמעט בכל תחרות בה השתתף עד 1954 הוא נהג להתנתק משאר הרוכבים ולדהור לניצחון.
בשנת 1952 הוכללה פסגת האלפ ד'ואז לראשונה בטור דה פראנס. קופי ניצח גם בקטע זה וגם במרוץ כולו. הוא ניצח בפער של 28 דקות ו-27 שניות, ואמרגן התחרות נאלץ להכפיל את הפרסים למקומות הנמוכים יותר כדי לעודד את הרוכבים האחרים.
חיים אישיים
פאוסטו קופי וג'וליה אוקצ'יני נישאו בכנסייה במקסיקו בשנת 1958, אך איטליה לא הכירה בנישואיהם.
בני "פלפלה" כפר קאסם
היסטוריה
בשנת 2017 המשיכה קבוצת בני "פלפלה" כפר קאסם את רצף הניצחונות שלה שעמד על 20 ניצחונות רצופים אחרי המשחק הרביעי במסגרת שלב הבתים, וקבעה שיא מקומי ועולמי חדש של מספר ניצחונות רצופים אחרי ששברה את השיא שקבעה קבוצת קריסטל סנקט פטרבורג הרוסית של 17 ניצחונות רצופים. במשחקה החמישי במסגרת שלב הבתים נקטע רצף הניצחונות אחרי הפסד למכבי נתניה. לה גם הפסידה במשחק הגמר בתוצאה 3–4 אחרי שכבר הובילה כבר בתוצאה 3–1 עד לשליש האחרון, אבל דקות פחות טובות בשליש האחרון והרחקתו של כוכב הקבוצה וקפטן הנבחרת, עאמר יתים, הובילה למהפך והפסד לאותה נתניה.
אחוזת סמואל גולדווין
היסטוריה
האחוזה שוכנת על אחד מתוך שלושה מגרשים הנמצאים בלורל ליין. המגרש הראשון נתפס על ידי במאי אחר, השני היה ריק וכך השלישי. הווארד הבחינה במגרש השלישי, שמצא חן בעיניה. כתוצאה מכך, היא שכנעה את בעלה לרכוש אותו. אחת הסיבות שהם רצו להקים בית על המגרש הזה היא העובדה שלא היה להם חדר מקרן בביתם, אך גם מסיבות נוספות כמו סיבות חברתיות. האחוזה נבנתה במשך שנתיים על ידי ריצ'רד דיי ואלכסנדר גוליצן עם חללי פנים שנבנו על ידי פועלים מאולפן הסרטים מטרו גולדווין מאייר, כאשר בנובמבר 1934 סיימו לבנות אותה באופן סופי. מעבר להיותה של האחוזה בית מגורים, הזוג עצמו השתמש בה גם ליצירת וצילום סרטים שהפיק גולדווין.
ג'ון גור
ביוגרפיה
עם זאת, בשנת 1776 נענה גור בשנית להזמנת קוק והאדמירליות והצטרף לאונייה "רוזולושן" כקצין ראשון לקוק במסעו השלישי. תוך כדי סיורי "רזולושן" באוקיינוס השקט בחיפוש המעבר הצפוני המפורסם, הייתה לגור הזדמנות לראות את יבשת הולדתו, אמריקה, מהחוף המערבי. בהמשך, לאחר מותו של קוק בהאוואי, קיבל עליו צ'ארלס קלרק, רב החובל של ספינת האחות של "רזולושן", אוניית הצי "דיסקברי" (1774), את הפיקוד על "רזולושן" וגור החליף אותו כרב החובל של "דיסקברי". כשקלרק עצמו מת זמן קצר לאחר זאת, קיבל עליו גור את האחריות לכל המשלחת. הוא קודם באופן רשמי לדרגת קפטן ב-2 באוקטובר 1780.
דייוויד ברואר
ילדות ונעורים
בגיל 16 החל ברואר את לימודיו באוניברסיטת קליפורניה בברקלי במטרה ללמוד אנטומולוגיה. עקב קשיים כלכליים נשר מהלימודים אחרי שנה אחת בלבד והחל לעבוד בדוכן בפארק הלאומי יוסמיטי. בזמן שהותו במקום טיפח את כישוריו כמטפס הרים חובב. ביוסמיטי פגש לראשונה בצלם אנסל אדמס, שעתיד היה לעודד את ברואר להצטרף למועדון סיירה. ב-1930 הוא נשכר כלבלר במחנה הנוער "אקו לייק קמפ" (Echo Lake Camp), אחד משלושת מחנות הקיץ השוכנים בהרים, המתופעלים על ידי עיריית ברקלי הסמוכה. ברואר ניצל את שהותו במקום למסעות ולשיפור יכולתו בטיפוס הרים, בייחוד בעונה שבה המחנה היה סגור. אחד האורחים במחנה העביר לו גיליון של הביטאון של מועדון סיירה, וברואר החל לקרוא את הביטאון בשקיקה, והוא שימש לו השראה למסעות בהרים.
סדרת ספרים
ב-1960 יזם ברואר הוצאה לאור של סדרת ספרים בפורמט גדול שכותרתה "זו היא האדמה האמריקנית" (This Is the American Earth), וב-1962 סדרה נוספת שכותרתה "שימור העולם הוא באזורי הבר" (In Wildness Is the Preservation of the World) עם תמונות צבע מרהיבות מעשה ידיו של אליוט פורטר (Eliot Furness Porter; 1990-1901). ספרי מתנה מהודרים אלו, שהודפסו באמצעות חטיבת ספרי מועדון סיירה, הביאו לידיעת ציבור נרחב את פועלו של מועדון סיירה. בארבע השנים הראשונות נמכרו כ-50,000 עותקים מספרים אלו והיקף המכירות עלה על 10 מיליון דולר. ברואר החל להדפיס מדי שנה שני כותרים חדשים בפורמט של ספרי מתנה, אבל לא כולם זכו להצלחה של "שימור העולם". אף שהספרים היו הצלחה בכך שהביאו את מועדון סיירה ואת נושא שימור אזורי הבר לידיעת הציבור האמריקני, הם גרמו הפסד כספי לארגון, כ-60,000 דולר מדי שנה לאחר 1964. הניהול הכספי של הארגון הפך להיות נושא למחלוקת בין הדירקטוריון של הארגון לבין ברואר.
וורלד סיריס 1903
וורלד סיריס 1903 (באנגלית: 1903 World Series) הייתה סדרת הוורלד סיריס הראשונה. הסדרה נערכה באצטדיון אקספוסישן פארק שבפיטסבורג ובאצטדיון האנטינגטון אווניו שבבוסטון (שנהרס שנים לאחר מכן ועל שטחו נבנתה אוניברסיטת נורת'איסטרן). מטרת הסדרה הייתה להציב את קבוצת פיסטבורג פיירטס מול בוסטון אמריקנס (שכיום נקראת בוסטון רד סוקס), היות שפיסטבורג פיירטס הייתה אלופת הליגה הלאומית באותו הזמן ובוסטון אמריקאנס, אלופת הליגה האמריקאית באותו הזמן, רצתה להוכיח כי היא מסוגלת לנצח אותה. הסדרה נחלה הצלחה ענקית וממנה נבנתה ליגת הבייסבול האמריקאית והגדולה בעולם; MLB, וטורניר הוורלד סיריס השנתי.
ג'ורג' המורי
ביוגרפיה
נפטר בשנת 1990.
ארי (כדורגלן)
קריירה
הוא החל את הקריירה המקצוענית במדי קלמר מהליגה השוודית בעונת 2006, בשורותיה הבקיע 15 שערים בעונת הבכורה והוכתר למלך השערים של העונה בשוודיה. במאי 2007 חתם ל-5 שנים בא.ז. אלקמאר ההולנדית. במדיה זכה באליפות הולנד בעונת 2008/09.
עיטור ההצטיינות למען המולדת
עיטור ההצטיינות למען המולדת (ברוסית: «Орден «За заслуги перед Отечеством) הוא עיטור של הפדרציה הרוסית.
ג'ייסון גריינג'ר
אסטודיאנטס
עם זאת, המועדון האורוגוואי של גריינג'ר, קורדון, דרש פיצוי על המהלך, וגריינג'ר יכול היה לשחק רק בליגה הספרדית הרביעית החובבנית, ליגת ה-EBA, במשך שנה וחצי, בזמן שבית הדין של פיב"א הכריע בתיק. בית הדין לבסוף פסק לטובת המועדון האורוגוואי 25,000 אירו כפיצוי ב-2007.
אנאדולו אפס
ב-26 ביוני 2015, גריינג'ר חתם על חוזה לשנתיים עם הקבוצה הטורקית אנאדולו אפס. במדי אנאדולו זכה גריינג'ר בגביע הנשיא ב-2015.
מייקל ויליאמס (שחקן)
מייקל לאונרד ויליאמס (באנגלית: Michael Leonard Williams; 9 ביולי 1935 - 11 בינואר 2001) היה שחקן אנגלי ששיחק בתפקידים קלאסיים וגם קומיים. ויליאמס היה בעלה של השחקנית דיים ג'ודי דנץ'.
ביוגרפיה
ויליאמס גילם תפקידים רבים בתסכיתי רדיו. בין השאר את הכתב הפלילי ג'ורג' קרייג בעיבודים לרומן "In the Red" והמשכיו, וכן את ד"ר ווטסון בעיבודים של ה-BBC לספרי שרלוק הולמס.
מוצרי צריכה שוטפים
אריזה מוכנה למדף
אריזה מוכנה למדף (Shelf-ready packaging) או אריזה מוכנה לקמעונאות (retail-ready packaging) (נקראת גם לפי השם בצרפתית prêt-à-vendre) מתייחסת לאריזות של מוצר כך שהוא נמסר לקמעונאי מוכן לאחסון ומכירה על המדף. קמעונאים רבים רוצים לרוב להעביר משלוחים ממרכזי ההפצה שלהם לחנויות ביחידות ובתיבות כך שניתן להניח סחורות ישירות על המדפים מבלי לטפל בנפרד בחבילות היחידות או באריזות. קמעונאים דורשים לעיתים קרובות שמוצרים יגיעו באריזה מוכנה למדף כדי להפחית את הוצאות העבודה. לדוגמה, עמדות תצוגה מוכנות לשימוש המוצבות במקום המכירה הקמעונאית על ידי מלגזה ללא הרכבה או טיפול ידני בחבילות יחידות. אריזה מוכנה למדף, לעיתים נמכרות כ"אריזות חיסכון", שמטרתן לשווק לצרכן את המוצר שהוא מעוניין בו בכמות גדולה יותר תמורת מחיר נמוך יותר ליחידה.
פיירי טייל
למנגה יצאו 63 כרכים ו-545 פרקים ולאנימה יצאו כ-328 פרקים. בנוסף, תשעה פרקי OVA יצאו לסדרה, והם Welcome to Fairy Hills!! ,"Fairy Academy - Yankee-kun and Yankee-chan!", "Memory Days", "Fairies Training Camp ", "The Exciting Ryuzetsu Land" ,"Fairy Tail x Rave", Fairy Penalty Game ,"fairies christmas", Natsu vs. Mavis"
פיירי טייל - מאסטרים
כל החברים בגילדה פרט המאסטרים מייביס פרהיטו ומאקארוב עזרו בהבסת אקנולוגיה.
החי על המת
החי על המת הוא מהרומנים הבולטים של הסופר אהרן מגד. הרומן יצא לאור ב-1965 והפך מיד להצלחה גדולה. הוא הוכתר בפרס אוסישקין, הופיע מאז במהדורות רבות ותורגם לאנגלית.
שני גיבורים ברומן: יונס רבינוביץ (החי), סופר המתבקש לכתוב ביוגרפיה על אברהם דוידוב (המת), דמות נערצת בתולדות התיישבות החדשה בארץ ישראל.
CarPlay
החל משנת 2016, המערכת שולבה ברוב הדגמים החדשים של יצרניות הרכב הגדולות בעולם.
עילית אוסטרוביץ-לוי
קריירה
אוסטרוביץ-לוי מתמחה בתחומי הציות, איסור הלבנת הון ומימון טרור במגזר הפיננסי. בשנים 2013–2016 עסקה בייעוץ משפטי בתחומים אלה בקבוצת הבנק הבינלאומי. בשנים 2018–2021 שימשה כראש המטה של יו"ר הרשות לאיסור הלבנת הון, שלומית ווגמן-רטנר. בתפקידה זה התנהלה מול גופי האכיפה והרגולציה הפיננסית השונים ובהם משטרת ישראל, רשות המיסים, פרקליטות המדינה ומשרד האוצר. היא ייצגה את הרשות לאיסור הלבנת הון בפורומים המשותפים לתוכניות המאבק בפשיעה בחברה הערבית, ולמתן סמכות פיקוח לרשות על נותני שירותים פיננסיים במקביל לפיקוח של רשות שוק ההון. בתפקידה האחרון שימשה כקצינת הציות של חברת מטא בישראל.
זיכרון אידטי
זיכרון אידטי (לעיתים מבולבל עם זיכרון צילומי) היא היכולת לזכור תמונות בדיוק גבוה זמן קצר לאחר החשיפה לאחר שנראו פעם אחת בלבד ללא שימוש בכלי עזר. המילה אידטי מגיעה מהמילה היוונית εἶδος (בתעתיק לעברית: אידוס).
מגיבור לאויב
רקע וכתיבה
השיר נכתב, הולחן והופק על ידי דולב רם ופן חזות, השיר הוא מסוג בלדה שזו הפעם הראשונה שקירל מבצעת שיר מסוג זה. יוסי חרסונסקי סקר את השיר בחיוב, תוך שהעניק לו ציון של שלושה כוכבי זהב מתוך חמישה בסך הכל.
מצת חלמיש
מצת חלמיש (באנגלית: Flintlock) הוא מנגנון להצתת התחמיש ברובים או אקדחים נטעני לוע. השימוש בו נפוץ מאז המצאתו בתחילת המאה ה-17 ועד החלפתו במנגנוני הצתה מתקדמים יותר במחצית המאה ה-19. מצת החלמיש השפיע רבות על הטכנולוגיה הצבאית ומבנה הצבאות באירופה, בעיקר בתקופה בה הותקן ברובי המוסקט. הוא החליף את מצת הפתיל.
מצת החלמיש היה בנוי מזרוע ברזל שאחזה בחתיכת אבן צור וניתנה לדריכה אחורנית. בבסיס הזרוע נמצא אגן קטן ובו מקום לאבק שרפה, שכוסה במכסה ברזל קטן בצורת האות 'L'. קדח קטן קישר בין אגן ההצתה לחלקו האחורי של הקנה, לשם נתחבו התחמיש ואחריו הכדור. לחיצה על ההדק שחררה את זרוע המצת, אבן הצור הכתה על משטח הברזל ויצרה ניצוץ שהצית את אבק השריפה באגן. הלהבה התפשטה דרך קדח הקישור והציתה את התחמיש שבקנה.
ג'ון סומי
2014–2017: התחלת הקריירה, I.O.I
ב-9 בינואר 2017, אושר שג'ון חתמה על חוזה רשמי עם JYP אנטרטיינמנט. עם זאת, נחשף כי עדיין לא הוחלט מה עתידה בחברה. הפעילות של ג'ון עם I.O.I הסתיימה במהרה לאחר פירוקה הלהקה ב-29 בינואר 2017. זמן קצר לאחר מכן, היא הצטרפה לצוות השחקנים הקבוע בעונה השנייה של התוכנית "Sister's Slam Dunk". ב-9 במרץ, הוציאה ג'ון עם אריק נאם סינגל דיגיטלי שיתופי בשם "". הסינגל דורג לראשונה במקום ה-16 במצעד הדיגיטלי של Gaon. ב-12 במאי, הצטרפה ג'ון ל-Unnis, להקה מיוחדת שנוצר על ידי צוות ההפקה של Sister's Slam Dunk 2. הלהקה הוציאה את הסינגלים המובילים "" ו-"Lalala Song". עם פרסומם, דורגו הסינגלים הדיגיטליים בשיאם במקומות ה-2 וה-48 בהתאמה במצעד הדיגיטלי של Gaon, ובמקומות ה-10 וה-22 בהתאמה במצעד שירי העולם הדיגיטליים של בילבורד. "" זכה למכירות של למעלה מ-950,000 עותקים דיגיטליים עד סוף השנה.
השכלה
בשנת 2013, סיימה ג'ון את לימודיה בבית הספר היסודי בבית הספר היסודי מידונג שבסיאול, וב-3 בפברואר 2017 סיימה את חטיבת הביניים בבית הספר צ'ונגדאם. היא השלימה את לימודיה התיכוניים בבית הספר לאומנות הנלים, במגמת מוזיקה מעשית וקולית, כאשר טקס הסיום נערך ב-7 בפברואר 2020.
אופנה וסגנון
כילדה, נהנתה ג'ון לבטא את עצמה באמצעות בגדים ואופנה. האישיות של ג'ון השפיעה על הסגנון שלה, כאשר, בין היתר, היא ציירה חד קרן על תיק של לואי ויטון, כיוון שרצתה להוסיף לו קסם משלה. ג'ון הסבירה, "אני אוהבת דוגמאות וצבעים של מונוגרמה. כשאני נזכרת בתיק המונוגרמה שאמא שלי נשאה לפני כעשר שנים, אני עדיין חושבת שהוא מגניב". ג'ון הייתה מעורבת בתהליך התכנון והסטיילינג לקליפ הסינגל "What You Waiting For", ועבדה לצד סריאן, המנהלת הנוכחית של ווג קוריאה. היא בחרה בתלבושות שיתארו את הביטחון העצמי שלה, ואף אחזה בחרב בחלק מהקליפ, שנועדה להשלים את המראה הקשוח שלה, וליצור משמעות נסתרת בקורלציה לשמה ההולנדי, "Ennik", שמשמעותו "חרב". ג'ון משקיעה את זמנה פעמים רבות גם בפרויקטים של עשה זאת בעצמך, שבהם היא מפרקת את הבגדים שלה, מחברת אותם בחזרה, ואז קורעת אותם שוב ובתוך כך חוזרת על כל התהליך כחלק מניסוי שלה.
השפעות
בילדותה, המוזיקאים האהובים על ג'ון היו סינדי לאופר, ריהאנה ו-2NE1. כשהתבגרה, הודות להשפעתה של אמה, הקשיבה ג'ון גם למוזיקה של הזמר הדרום קוריאני סאו טאיג'י, שאותו תיארה כאמן ש"הרעיד את תעשיית המוזיקה". ג'ון ציינה כי אביה הכיר לה מוזיקה ממדינות שונות, וכי האזינה למוזיקה בקלטות בגלל סבתה. היא ציינה את לי היורי כמודל לחיקוי בקריירה שלה כסולנית. ג'ון הסבירה כי ראתה בקונספטים שונים שהציגה לי לאורך הקריירה שלה, השראה לתדמית שלה כאמנית. בנוסף, תיארה ג'ון את מנהל 1TYM וחברת התקליטים "The Black Label", טדי פארק, כמנטור מרכזי והשפעה עבורה. היא הוסיפה ואמרה כי "טדי הוא ללא ספק הכותב והמלחין המצליח ביותר בקיי-פופ. כשראיתי אותו לראשונה, זה היה כמו לראות חד קרן מקרוב [...] התרגשתי, כי כשגדלתי נהגתי להאזין למוזיקה שלו ולחלום להיות זמרת [...] עצה אחת שטדי נתן לי הייתה לא רק להתמקד בלהיות זמרת ומוזיקאית גדול, אלא גם להתמקד בלהיות אדם גדול. זה מה שאני בדיוק שואפת להיות".
סולם ליידו
פיתוח סולם עצימות
במסגרת משימה שהוגדרה כ"סייסמיות ומניעת אסונות מרעידות אדמה בסין" – שכללה גם הרכבת רשתות מודרניות של תחנות סייסמיות – הוקמו בשנים 1971–1975 צוותים להערכת עצימות סייסמית. צוותים אלה פעלו תחילה בדרום-מערב סין, במחוזות סצ'ואן ויונאן – מחוזות שבהם התרחשו רעידות אדמה תדירות. סקירה זו הניחה את היסוד למפה חדשה לאזורים הסייסמיים בסין שפורסמה ב-1977 ולהרכבתו של "הסולם הסיני החדש לעצימות סייסמית".
אחד השימושים הראשונים בסולם זה נעשה בשנת 1976, בעקבות רעידת האדמה בטאנגשאן. ב-1980 אישר מנהל רעידות האדמה של סין את השימוש בסולם העצימות המקומי, המוכר כ-CSIS (China Seismic Intensity Scale). בשנת 1999 הוגדר הסולם כתקן סטנדרטי – שעודכן זמן קצר לפני רעידת האדמה בסצ'ואן.
קתדרלת פטרופבלובסקיה
משנת 1733 ועד 2013 הייתה הבניין הגבוה ביותר בסנקט פטרבורג.
Icon: Number Ones
רקע
אלבום אוסף זה יצא כחלק מסדרת אלבומים הנקראת "אייקון" אשר יוניברסל מיוזיק גרופ הוציאו על מנת "להציג את הלהיטים הגדולים ביותר, המנגינות שהשאירו חותם, והשירים המועדפים על המעריצים של האמנים הפופולרים ביותר במוזיקה".
מצודת קהיר
היסטוריה
בין השנים 1828-1848 הקים שליט מצרים מוחמד עלי מסגד במרומי המצודה, וקרא לו על שם בנו, טוסון פאשה, שנפטר בשנת 1816. מרגע הקמתו הפך המסגד, הבנוי בסגנון עות'מאני, לסימן ההיכר של המצודה, ויש שמכנים אותה "מצודת מוחמד עלי" בשל כך. מוחמד עלי, שהיה שליט חסות עות'מאני וכבש את מצרים מידי הממלוכים בשנת 1805, ביצע שינויים רבים במבנה המצודה, במטרה למחוק את עברה הממלוכי. עלי קבע את חלקה הצפוני של המצודה כמקום מושבו, ואת חלקה הדרומי, אשר בתקופת השלטון הקודם היה אזור מגורים, פתח לשימוש הציבור. בנוסף למסגד מוחמד עלי קיימים בשטח המצודה שני מסגדים נוספים - מסגד א-נסיר מוחמד קאאלון של השושלת הבחרית מהמאה ה-14 ומסגד סולימאן פאשה מהמאה ה-16 אשר היה המסגד הראשון בשטח המצודה שנבנה בסגנון עות'מאני.
אליפות העולם בכדורסל נשים 2010
ארצות הברית ניצחה אליפויות בפעם השביעית בתולדותיה.
שיטת המשחקים
תחילה התקיים השלב המוקדם בארבעה בתים. 12 קבוצות העפילו להמשך התמודדות על האליפות. הם התמודדות בשני בתים. ארבע קבוצות מכל בית העפילו למשחקי רבע הגמר ובהמשך חצי הגמר והגמר.
סקאגרק
סקאגרק (בדנית, בנורווגית ובשוודית: Skagerrak) הוא מצר ים, המפריד בין חלקו הצפוני הדני של חצי האי יוטלנד לבין חופו הנורווגי והשוודי של חצי האי הסקנדינבי, ומקשר את הים הצפוני עם הים הבלטי דרך קטגט והמצרים הדניים.
רוחבו של המצר נע בין 80 ל-140 קילומטרים; עומקו המרבי מגיע ליותר מ-700 מטרים (בשקע הנורווגי ) ואורכו – 240 ק"מ.
תלמי אפיון
תלמי אפיון (ביוונית: Πτολεμαῖος Ἀπίων; 150-145 לפנה"ס - 96 לפנה"ס בערך) היה נסיך מצרי מבית תלמי. בנו של תלמי השמיני ומלך קירנה.
דסטיני אודוג'י
קריירת מועדונים
אודוג'י גדל במחלקת הנוער של הלאס ורונה. ב-8 בנובמבר 2020 ערך את הופעת הבכורה שלו בקבוצה הבוגרת של המועדון, בתיקו 2–2 עם מילאן במסגרת המחזור השביעי בסרייה א' לעונת 2020/2021. הוא ערך שש הופעות ליגה במהלך עונה זו.
איחוד דרום אפריקה
העשור הרביעי: מלחמת עולם וארגון מחדש
1. הצי האווירי של האיחוד הצליח להכניע את הצבא האיטלקי של מוסוליני. ניצחון זה תרם מאוד לבעלות הברית.